open-index/open-wikipedia-markdown huggingface dataset:
Teenage Mutant Ninja Turtles (IDW)

**Teenage Mutant Ninja Turtles** on IDW:n kustantama sarjakuvalehti, jossa keskitytään Teini-ikäisten mutanttininjakilpikonnien seikkailuihin. Sarjakuvan julkaisemisen aloitti Mirage Studios vuonna 1984, jonka luojina olivat Kevin Eastman ja Peter Laird. IDW alkoi julkaista uutta sarjaa elokuusta 2011 lähtien.

2. huhtikuuta 2011 IDW Publishing julkisti WonderCon tapahtumassa ostaneensa Turtlesien sarjakuvaoikeudet. Alustavasti kustantamon tarkoitus on aloittaa uuden sarjakuvan julkaiseminen myöhään kesällä 2011. Lisäksi he aikovat julkaista kovakantisen painoksen, joka sisältää ensimmäiset yksitoista alkuperäistä sarjakuvaa. Kesäkuussa 2011 IDW julkisti Kevin Eastmanin palaavan sarjakuvan pariin, jota hän tekee yhdessä Tom Waltzin ja Dan Duncanin kanssa. 24. elokuuta IDW julkaisi sarjakuvan ensimmäisen numeron.

## Tarina
Leonardo, Donatello ja Michelangelo elävät Mestari Tikkun kanssa. Turtles kolmikko muuttui salaperäisen mönjän seurauksena mutanteiksi, joista neljäs kilpikonna, Raphael joutui vielä muuttumisvaiheessa kissan nappaamaksi, josta myöhemmin muuttui mönjän myötä Old Hob niminen roisto. Tikku yritti pelastaa Raphaelin Old Hobilta, mutta onnistui osittain. Old Hob pakeni paikalta Tikun raapaistua hänen naamaansa, kun taas Raphael tippui kadulle. Tikku pelasti kassissa olleet kilpikonnat vetämällä heidät suojaan viemäriin, ennen kuin roistot pääsisivät heidän käsiksi. Tarina alkaa kun kahdeksantoista kuukautta on kulunut tapahtuneesta, Turtlesit ovat harjoitelleet ninjutsua ja jatkaneet kadonneen veljensä etsintöjä. Sillä välin Raphael on elänyt yksin New Yorkin kaduilla, ja tapaa myöhemmin Casey Jonesin. Hän joutuu kuitenkin Jonesin kanssa heti pulaan, kun Old Hob jengeineen käy hänen kimppuunsa. Taistelun jälkeen Raphael löytää kadonneet veljensä ja ryhmä yhdistää voimansa aloittaakseen uudet seikkailut Turtles nelikkona. Old Hobin vielä väijytessä taustalla nousee Turtleseille uusi uhka, Kenraali Krang ja hänen apurinsa Baxter Stockman.

## Lähteet
Pallekärhö

**Pallekärhö** (*Clematis cirrhosa*) on ikivihreä kukkiva köynnös.

Pallekärhö kasvaa 3–4 metriä pitkäksi. Sen lehdet ovat ainavihannat, ja kasvavat kolmen lehden ryhmissä. Lehdykät ovat pienet ja hammaslaitaiset. Pallekärhö kukkii varhain keväällä. Sen kukat ovat kuppimaiset, halkaisijaltaan 2–7 cm kermanväriset, usein punaläikkäiset. Kukissa on neljä terälehteä. Ne kasvavat edellisen vuoden versojen lehtihankoihin yksin, pareittain tai joskus kolmittain. Kukkien tuoksu muistuttaa sitruksia. Kukkien lakastuttua niiden paikalle kehittyvät hopeanhohtoiset pähkyläpallot jotka lisäävät köynnöksen näyttävyyttä myöhemmin kesällä.

Pallekärhö on kotoisin Etelä-Euroopasta ja Välimeren seudulta. Sen muunnos *Clematis cirrhosa* var. *balearica* kasvaa Mallorcalla, Minorcalla, Sardiniassa ja Korsikalla. Sen lehdet muuttuvat talvella pronssinvärisiksi. Luonnonvaraisten pallekärhöjen kukkien väri ja varsinkin niissä olevien punaisten pilkkujen määrä vaihtelee, ja puutarhurit ovatkin jalostaneet niistä lukuisia viljelylajikkeita.

## Lähteet
Raisio-tunneli

**Raisio-tunneli** oli 220 metriä pitkä vuonna 1992 käyttöön otettu ja 2012 purettu katuverkkoon kuulunut tunneli Raisiossa Mahittulan kaupunginosassa, Varsinais-Suomessa. Raisio-tunnelissa kulkevan tien nimi oli *Kuninkaanväylä* ja se oli tarkoitettu vain autoille. Jalankulku ja pyöräily kulki Turun ohikulkutien (kt 40) vieressä. Tunneli oli vilkkaassa käytössä ja se on ollut oikotie Pohjois-Kuninkojan liikemyymälöihin. Raisio-tunneli oli ensimmäisiä kuituvahvisteisella ruiskubetonilla vuorattuja tunneleita Suomessa.

Tunneli suljettiin turvallisyyssyistä lokakuussa 2011. Tuolloin tunneli oli huonokuntoinen ja sen korjaaminen arvioitiin liian hankalaksi ja kalliiksi. Tunneli muutettiin syksyn 2012 aikana kallioleikkaukseksi ja se avattiin liikenteelle saman vuoden marraskuussa. Kalliosta louhittiin noin 121&nbsp;000 kuutiota ja siitä syntyi mursketta 300&nbsp;000 tonnia. Urakoitsijana toimii Destia Oy ja urakan hinta oli 1,9 miljoonaa euroa.

Raisio-tunnelin viereisessä luolassa sijaitsee Elisan tietoliikennekeskus.

## Lähteet
Vasili Tihonov (täsmennyssivu)

**Vasili Tihonov** voi tarkoittaa seuraavia henkilöitä:

*Vasili Tihonov, venäläinen jääkiekkovalmentaja
*Vasili Tihonov (soutaja), venäläinen vuoden 1988 soudun olympiamitalisti
*Vasili Tihonov (ratsastaja), Neuvostoliittoa vuoden 1952 kesäolympialaisissa edustanut kouluratsastaja
Petri Kaijansinkko

**Petri Olavi Kaijansinkko** (s. 26. tammikuuta 1967 Äänekoski) on suomalainen pesäpallovalmentaja ja pelinjohtaja.

Jyväskylän Kirissä A-juniori-ikäiseksi asti pelannut Kaijansinkko aloitti valmennustehtävät jo 15-vuotiaana. Kaijansinkko on toiminut muun muassa Kirin naisten pelijohtajana mestaruusvuonna 1989 sekä Lapuan Virkiän pelinjohtajana sen voittaessa naisten Suomen mestaruuden vuosina 1992 ja 1993. Hän toimi Superpesiksen toimitusjohtajana syyskuusta 2011 lokakuuhun 2012. Sen jälkeen hän toimi Hyvinkään Tahko kakkospelinjohtajana, toiminnanjohtajana ja urheilutoimenjohtajana marraskuusta 2012 heinäkuuhun 2013, jolloin osapuolet purkivat sopimuksensa. Ennen pestiään Tahkossa Kaijansinkko toimi pitkään Porin Pesäkarhujen pelinjohtajana.  Lisäksi hän on toiminut Jyväskylän Kirissä, Lapuan Virkiässä, Oulun Lipossa sekä Pattijoen Urheilijoissa.

Kaijansinkko oli osallisena vuonna 1998 Pesäpallon sopupeliskandaalissa ja sai lyhyen ehdollisen vankeusrangaistuksen.  

Kaijansinkko esitti joulukuussa 2021 julkisen anteeksipyynnön siitä, että oli vuonna 2014 syyllistynyt valmentamansa nuoren naispelaajan seksuaaliseen häirintään. Hänet irtisanottiin vuonna 2014 silloisesta seurastaan häirinnän vuoksi, mutta tapaus tuli julkisuuteen vasta seitsemän vuotta myöhemmin. Hän työskenteli irtisanomisen jälkeen Kirittärissä eri tehtävissä. *Urheilulehti* paljasti joulukuun 2021 alussa, että naispesäpalloilija traumatisoitui 17–18-vuotiaana jouduttuaan vuosina 2013–2014 valmentajan seksuaalisen häirinnän ja valta-aseman väärinkäytön uhriksi. Kaijansinkko esitti Kirittärien tiedotteessa 14. joulukuuta 2021 julkisen anteeksipyynnön paitsi asianosaiselle myös ”kaikille muille, joita oli pitkän uransa aikana käytöksellään loukannut”. Kävi ilmi, että vuosien 2013–2014 tapaus liittyi raumalaiseen seuraan. *Ilta-Sanomat* raportoi myös toisesta Kaijansinkon väitetystä uhrista. Kun Kirittärien pääsponsori esitti epäluottamustaan, joutui seura vapauttamaan Kaijansinkon valmentajan työsuhteestaan 18. joulukuuta 2021.

## Saavutukset
### Pelinjohtajana
* 1 miesten SM-pronssi: 1999
* Naisten vuoden pelinjohtaja: 1989, 1992 
* 1 miesten Itä-Länsi-ottelu: 1998
* 6 naisten Itä-Länsi-ottelua: 1991, 1992, 1993, 1997, 2004, 2006
* 2 naisten Liitto-Lehdistö-ottelua: 1989, 1990
* 1 B-poikien Itä-Länsi-ottelu: 1987
* 3 B-tyttöjen Itä-Länsi-ottelua: 1988, 1990, 2010

**Ansiomerkit**
* Pesäpalloliiton kultainen ansiomerkki (2017)

## Lähteet
Veli-Matti Ahonen

**Veli-Matti Ahonen** on suomalainen mäkihyppääjä, joka kilpaili maailmancup-tasolla 1980-luvun puolivälissä.

Ahonen sijoittui kaudella 1983–1984 mäkiviikon osakilpailussa Bischofshofenissa 13:nneksi. Pari viikkoa myöhemmin hän saavutti uransa ainoat maailmancupin palkintokorokepaikat oltuaan Sapporossa toinen sekä normaalimäen että suurmäen kilpailussa. Maailmancupin kokonaiskilpailussa hän sijoittui tuolla kaudella 20:nneksi.

Joukkuemäkihypyn Suomen-mestaruuskilpailussa Ahonen oli hopealla vuonna 1984. Joukkueessa hyppäsivät myös Kimmo Kylmäaho, Pekka Suorsa ja Hannu Ahonen

## Lähteet
Hr. Ms. Van Speijk (F802)

**Hr. Ms. Van Speijk** (runkonumero F802) oli Alankomaiden kuninkaallisen laivaston Van Speijk -luokan ohjusfregatti.

## Valmistus

Alus tilattiin Amsterdamin telakalta, missä köli laskettiin 1. lokakuuta 1963. Se laskettiin vesille 5. maaliskuuta 1965 ja valmistui 14. huhtikuuta 1967.

## Palvelus
Alus poistettiin palveluksesta ja luovutettiin 1986 Indonesialle, joka liitti sen laivastoonsa nimellä *KRI Slamet Riyadi*.

## Lähteet
*

### Viitteet
Hr. Ms. Isaac Sweers (F814)

**Hr. Ms. Isaac Sweers** (runkonumero F814) oli Alankomaiden kuninkaallisen laivaston Van Speijk -luokan ohjusfregatti.

## Valmistus

Alus tilattiin Amsterdamin telakalta, missä köli laskettiin 5. toukokuuta 1965. Se laskettiin vesille 10. maaliskuuta 1967 ja valmistui 15. toukokuuta 1968.

## Palvelus
Alus poistettiin palveluksesta ja luovutettiin 1989 Indonesialle, joka liitti sen laivastoonsa nimellä *KRI Karel Satsuit Tubun*.

## Lähteet
*

### Viitteet
Hr. Ms. Van Nes (F805)

**Hr. Ms. Van Nes** (runkonumero F805) oli Alankomaiden kuninkaallisen laivaston Van Speijk -luokan ohjusfregatti.

## Valmistus

Alus tilattiin Royal Scheldeltä Vlissingenistä, missä köli laskettiin 25. heinäkuuta 1965. Se laskettiin vesille 26. maaliskuuta 1966 ja valmistui 9. elokuuta 1967.

## Palvelus
Alus poistettiin palveluksesta ja luovutettiin 1988 Indonesialle, joka liitti sen laivastoonsa nimellä *KRI Oswald Siahaan*.

## Lähteet
*

### Viitteet
Hr. Ms. Van Galen (F803)

**Hr. Ms. Van Galen** (runkonumero F803) oli Alankomaiden kuninkaallisen laivaston Van Speijk -luokan ohjusfregatti.

## Valmistus
Alus tilattiin Royal Scheldeltä Vlissingenistä ja sen köli laskettiin 25. heinäkuuta 1963. Alus laskettiin vesille 19. kesäkuuta 1965 ja se valmistui 1. maaliskuuta 1967.

## Palvelus
Alus poistettiin palveluksesta ja se luovutettiin 1987 Indonesian laivastolle nimellä *KRI Yos Sudarso*.

## Lähteet
*

### Viitteet
Hr. Ms. Wolf (F817)

**Hr. Ms. Wolf** (runkonumero F817) oli Alankomaiden kuninkaallisen laivaston Roofdier-luokan fregatti.

## Valmistus

Alus tilattiin New Orleansista Avondale Marine Inc:ltä, missä köli laskettiin 15. marraskuuta 1952. Se laskettiin vesille 2. tammikuuta 1954 ja valmistui 26. maaliskuuta 1954.

## Palvelus
Alus poistettiin palveluksesta ja myytiin 1985.

## Lähteet
*

### Viitteet
Hr. Ms. Panter (F821)

**Hr. Ms. Panter** (runkonumero F821) oli Alankomaiden kuninkaallisen laivaston Roofdier-luokan fregatti.

## Valmistus

Alus tilattiin New Orleansista Avondale Marinelta, missä köli laskettiin 1. joulukuuta 1952. Se laskettiin vesille 30. tammikuuta 1954 ja valmistui 11. kesäkuuta 1954.

## Palvelus
Alus poistettiin palveluksesta ja romutettiin 1987.

## Lähteet
*

### Viitteet
Hr. Ms. Fret (F818)

**Hr. Ms. Fret** (runkonumero F818) oli Alankomaiden kuninkaallisen laivaston Roofdier-luokan fregatti.

## Valmistus

Alus tilattiin Bostonista General Shipbuilding & Engineering Worksiltä, missä köli laskettiin 18. joulukuuta 1952. Se laskettiin vesille 30. heinäkuuta 1953 ja valmistui 4. toukokuuta 1954.

## Palvelus
Alus poistettiin palveluksesta ja romutettiin 1988.

## Lähteet
*

### Viitteet
Hr. Ms. Hermerlijn (F819)

**Hr. Ms. Hermerlijn** (runkonumero F819) oli Alankomaiden kuninkaallisen laivaston Roofdier-luokan fregatti.

## Valmistus

Alus tilattiin Bostonista General Shipbuilding & Engineering Worksiltä, missä köli laskettiin 2. maaliskuuta 1953. Se laskettiin vesille 6. maaliskuuta 1954 ja valmistui 5. elokuuta.

## Palvelus
Alus poistettiin palveluksesta ja romutettiin 1987.

## Lähteet
*

### Viitteet
Lähilehti

**Lähilehti** on Hartolan ja Sysmän kuntien alueella julkaistava tabloid-kokoinen sanomalehti, joka on ilmestynyt vuodesta 1969 lähtien. Lehden toimituspaikkana on Sysmä, ja toimitus sijaitsee osoitteessa Sysmäntie 16. Vuodesta 1992 *Lähilehden* julkaisija ja omistaja on ollut Sysmän Sanomat Oy, jonka toimitusjohtaja on lehden päätoimittaja Marttiina Lallukka. Aiemmin ilmaisjakeluna jaettu *Lähilehti* muuttui tilattavaksi lehdeksi vuonna 2016.

Lehden kokonaislevikki jakelualueellaan Sysmässä ja Hartolassa on yhteensä noin 3000 kappaletta. *Lähilehti* ilmestyy kerran viikossa, keskiviikkoisin.

## Lähteet
Rihmakrotit

**Rihmakrotit** eli vanhemmalta nimeltään **rihmaeväkrotit** (Caulophrynidae) on krottikaloihin kuuluva heimo. Heimon lajeja tavataan syvistä vesistä kaikista lämpimistä ja lauhkeista valtameristä.

## Lajit ja anatomia
Rihmakrottien heimon kuuluu 2 sukua ja 5 lajia. Lajeja ovat muun muassa atlantinrihmakrotti (*Caulophryne polynema*) ja rihmakrotti (*C. jordani*). Heimon lajeilla esiintyy hyvin selkeää sukupuolidimorfiaa. Naaras voi saavuttaa 15&ndash;18&nbsp;cm:n pituuden, suurin laji on *Caulophryne pelagica*, kun koiras kasvaa korkeintaan 1,2&mdash;1,6&nbsp;cm pitkäksi. Naaras on ruumiinrakenteeltaan lyhyehkö ja pyöreähkö. Ensimmäinen selkäevän ruoto on ipdentynyt saalistuselimeksi, mutta siinä ei ole valoa tuottavaa elintä. Selkä- ja peräevän ruodot ovat hyvin pitkät ja rihmamaiset. Vatsaevät puuttuvat ja rintaevät ovat viuhkamaiset. Poikasilla ja vapaina elävillä koirailla on vatsaevät. Aikuinen koiras on pieni ja elää naaraiden loisena ja jakaa verenkierron naaraan kanssa. Rihmakrottilajit ovat väriltään tumman ruskeita tai mustia.

## Levinneisyys
Rihmakrottilajeja tavataan Atlantista, Intian valtamerestä ja Tyynestämerestä. Lajit kiinnisaaminen on harvinaista ja usein lajien tarkan levinneisyysalueen selvittäminen on hankalaa. Rihmakrottilajit elävät 500&ndash;3&nbsp;000 metrin syvyydessä.

## Lähteet
Hilppa Kinos

**Hilppa Aino Ilona Kinos** (3. marraskuuta 1916 Tampere – 2. joulukuuta 1994 Tampere) oli suomalainen filosofi, psykoterapeutti ja kirjailija.

Hilppa Kinoksen isä oli kelloseppä Evert Kinos. Kinos opiskeli vuodesta 1936 Helsingin yliopistossa kirjallisuutta, taloustiedettä, sosiologiaa ja englantilaista filologiaa. Hän osallistui 1939 myös professori Eino Kailan filosofianluennoille. Kinos palasi Tampereelle syksyllä 1939. Hän tutustui siellä filosofian kirjastokerhossa kirjastonhoitaja Uuno Saarnioon joka palkkasi hänet kirjastoon töihin. Saarnion muutettua Helsinkiin 1940 myös Kinos siirtyi sinne Helsingin kaupunginkirjaston palvelukseen.

Kinos valmistui filosofian kandidaatiksi 1942 ja Filosofian maisterin arvon hän sai 27.2.1943. Myöhemmin hän erikoistui psykoterapeutiksi Tukholmassa. Kinos työskenteli Helsingin kaupunginkirjastossa vuoteen 1946 saakka ja sen jälkeen hän oli työssä Tukholman kaupunginkirjastossa 1948–1958 sekä Söderbyn sairaalassa 1950–1952. Kinos toimi sittemmin psykologina Väestöliiton Tampereen neuvolassa.

Kinos sai 1953 Tampereen kaupungin kirjallisuuspalkinnon romaanistaan *Sivuhenkilö*.
__NOTOC__
## Teoksia
* *Leena ja Sirkkunen: Kuvakirja*. Piirt. Eija Seppänen. Kuvataide, Helsinki 1940. 2. painos 1942, 3. painos 1943. (Ilmestyi ruotsiksi nimellä *Lisa och Grönsiskan*. Bildkonst, Helsingfors 1940, 2. uppl. 1942, 3. uppl. 1943.)
* *Filosofia yleistieteenä*. Gummerus 1949, 2. painos 1951.
* *Sivuhenkilö*. WSOY 1953.
* *Persoonallisuuden synteesi: Pullopostia räjähtävältä planeetalta*. RPP:n julkaisuja 1. Rakenteeltaan poikkeavat perheet ry, Tampere 1968, 2. laaj. painos 1969.
* *Elämä – luova seikkailu.* Toim. Hilppa Kinos ja Sakari Silpiö. Perhetutkimusseuran julkaisuja 3. Tampere 1972.
* *Autetaan ihmistä*. Gummerus 1973.
* *Lapsi ja laulu.* Kirj. Hilppa Kinos ja Ahti Sonninen, piirrokset Liisa-Kaarina Karvonen. Otava 1973.

## Suomennoksia
* Wright, Georg Henrik von: *Looginen empirismi: Eräs nykyisen filosofian pääsuunta*. Otava 1945. Suomennos mukana myös teoksessa *Logiikka ja humanismi*. Otava 1998.

## Lähteet
* 
* Koskinen, Ismo: ''Raili Kaupin kirjoitukset I.'' University of Tampere, 2008. (Google-kirjat.)
* Lehtinen, Kalle: Tampereen kaupungin kirjallisuuspalkinnon voittajat 1944–1960. (Koskesta voimaa -sivusto.)

### Viitteet
Myrkkypistiäiset

**Myrkkypistiäiset** (*Aculeata*) on hoikkatyvisten alalahkoon kuuluva ryhmä. Naarailla on myrkkyrauhanen ja munanasettimen yhteydessä niillä on yleensä pistin. Toisaalta suurimmalla osalla muurahaisia pistintä ei ole. Myrkkypistiäisten naarailla on tyypillisesti tuntosarvissa 12 jaoketta ja koirailla 13. Myrkkypistiäisten väritys toimii usein varoitusvärinä. Myrkkypistiäisten pesimäpaikkoja ovat esimerkiksi puunkolot, rakennukset ja maan sisäiset onkalot. Osa niistä muodostaa yhteiskuntia, osa on erakkohyönteisiä ja osa pesäloisia. Niitä esiintyy avoimilla paikoilla, kuten niityillä ja pihamailla ja myös sisätiloissa. Monet myrkkypistiäiset syövät mettä ja siitepölyä. Joidenkin myrkkypistiäisten toukkien ravintona on toiset hyönteiset.

## Yläheimoja
*Kultapistiäismäiset (*Chrysidoidea*)
*Ampiaismaiset (*Vespoidea*)
*Sierolomorphoidea
*Puukkopistiäismäiset (*Tiphioidea*)
*Lysmypistiäismäiset (*Thymnoidea*)
*Tiepistiäismäiset (*Pompiloidea*)
*Sapelipistiäismäiset (*Scolioidea*)
*Muurahaismaiset (*Formicoidea*)
*Mesipistiäismäiset (*Apoidea*) 

## Lähteet

## Aiheesta muualla
* ITIS: Aculeata 
* UniProt: Taxonomy - Aculeata 
* National Center for Biotechnology Information (NCBI): Aculeata
Myida

**Myida** on meressä elävien simpukoiden lahko. Myida-simpukat elävät pohjamutaan tai -saveen, jotkin myös kallioon tai puuainekseen kaivautuneina.

Myida-lahkon nilviäislajeja ovat muiden muassa Suomessakin tulokaslajina esiintyvä hietasimpukka (*Mya arenaria*), joka on syötäviä ja paikoin kaupallisen pyynnin kohteita, sekä puurakenteita tuhoava laivamato (*Teredo navalis*).

## Yläheimot ja heimot
* Dreissenoidea
** Valesinisimpukat (Dreissenidae)
* Myoidea
** Corbulidae
** Hietasimpukat (Myidae)
** †Pleurodesmatidae
** †Raetomyidae
* Pholadoidea
** Nävertäjäsimpukat (Pholadidae)
** Laivamadot (Teredinidae)
** Xylophagaidae
* †Pleuromyoidea
** †Ceratomyidae
** †Pleuromyidae
** †Vacunellidae

## Lähteet
Brian Kobilka

**Brian K. Kobilka** (1955 Little Falls) on yhdysvaltalainen tieteilijä, joka sai Nobelin kemianpalkinnon vuonna 2012 G-proteiinikytkentäisten reseptorien tutkimisesta. Hän jakoi palkinnon Robert Lefkowitzin kanssa.

Lefkowitz ja Kobilka tutkivat proteiineja, joiden avulla ihmiskehon solut reagoivat ympäristöstä tuleviin signaaleihin. Palkintoraadin mukaan tutkijat ovat tehneet uraauurtavaa työtä solureseptoreiden kanssa. Kobilka liittyi Lefkowitzin johtamaan työryhmään 1980-luvulla ja onnistui eristämään β-adenergistä reseptoria koodaavan geenin. Kobilka on myös mallintanut adenergisen reseptorin, G-proteiinin ja reseptorin agonistin muodostaman kompleksin rakenteen käyttämällä hyväksi röntgenkristallografiaa. Hän toimii lääketieteen ja molekulaarisen ja solufysiologian professorina Stanfordin yliopistossa.

## Lähteet
Von Weissenberg

**von Weissenberg** on suomalainen aatelissuku. Suku on lähtöisin Mitausta Kuurinmaalta ja tunnettiin alkujaan nimellä *Witte*. Se aateloitiin Saksassa vuonna 1786 nimellä *von Witte*. Suku tuli Suomeen (Viipuriin) vuonna 1807. Valtioneuvos Ernst Bernhard von Witte naturalistoitiin Suomen aateliin vuonna 1835 ja introdusoitiin seuraavana vuonna Ritarihuoneelle nimellä *von Weissenberg*, numerolla 200.

## Suvun jäseniä
* Ernst Bernhard von Weissenberg (1787–1842), valtioneuvos, kenraalikuvernöörinkanslian päällikkö
* Alexander von Weissenberg (1822–1901), senaattori, Suomen prokuraattori, valtiopäivämies
* Arthur von Weissenberg (1863–1945), tuomari, valtiopäivämies, Suomalaisen puolueen kansanedustaja, Alexander von Weissenbergin poika
* Axel Leonard von Weissenberg (1868–1958), insinööri ja virka- ja valtiopäivämies, Alexander von Weissenbergin poika
* Gay von Weissenberg (1901–1984), vapaaopiston johtaja, yliopistonlehtori, Axel Leonard von Weissenbergin poika
* Eva von Weissenberg (1911–2010), taidemaalari
* Kim von Weissenberg (s. 1941), metsäpatologian emeritusprofessori, Gay von Weissenbergin poika

## Lähteet
E. M. Staf

**Emil Martinus (Martti) Staf** (5. toukokuuta 1906 Tampere – 2. kesäkuuta 1985 Tampere) oli suomalainen lehtivalokuvaaja, joka kuvasi erityisesti Tamperetta ja tamperelaisia. Hän käytti taiteilijanimeä **E. M. Staf**.

Staf aloitti lehtikuvaamisen toimiessaan tamperelaisen *[[Aamulehti|Aamulehden]]* autonkuljettajana 1925–1927 ja hän oli Aamulehden valokuvaajana vuoteen 1931 saakka. Hän opiskeli sitten valokuvausta harjoittelijana helsinkiläisessä Aarne Pietinen Oy:n valokuvaamossa 1931–1932 ja palattuaan Tampereelle perusti vaimonsa Olga Stafin kanssa *Valokuvausliike E.M. Stafin*. Staf kuvasi useille eri lehdille puoluekannasta riippumatta ja suoritti myös teollisuuskuvausta ja teatterikuvausta.  Staf oli mukana perustamassa Tampereen Kameraseuraa ja Tampere-Seuraa 1930-luvulla sekä sotien jälkeen Lehtikuvaajat ry:tä. Hän lopetti ammattimaisen valokuvaamisen jäätyään eläkkeelle 1976.

## Kuvateoksia
* *25 vuotta Epilässä: Oy. Epilän nahkatehdas ab*. Etsaukset J. Raunio. Valokuvannut V. O. Kanninen, E. M. Staf, V. Smolnikoff. Epilän nahkatehdas, Tampere 1952.
* *Tampereen kasvot: Kuvateos sinisten järvien kaupungista*. Kuvaus E. M. Staf. Tampere-seuran julkaisuja 26. Tampere 1963.
* *Staf: E. M. Stafin näyttely Hämeen museossa 17.11.1995–10.3.1996*. Toimittanut Marjo-Riitta Saloniemi. Tampereen museoiden julkaisuja 36. Tampereen museot – Tampereen kaupungin kulttuuritoimisto, Tampere 1995.

## Lähteet
* Kuka kuvasi? Suomalaiset valokuvaajat 1842–1950.  Suomen valokuvataiteen museo.

### Viitteet

## Kirjallisuutta
*
Robert Lefkowitz

**Robert J. Lefkowitz** (1943, New York, Yhdysvallat) on yhdysvaltalainen lääkäri ja tieteilijä, joka sai Nobelin kemianpalkinnon vuonna 2012 G-proteiinikytkentäisten reseptorien tutkimisesta. Hän jakoi palkinnon Brian Kobilkan kanssa. Lefkowitz on tutkinut ja löytänyt useita G-proteiinikytkentäisiä reseptoreja, muun muassa β-adenergisiä reseptoreja käyttämällä jodin radioaktiivista isotooppia sisältäviä hormoneja, muun muassa adrenaliinia ja kortikotropiinia. Nämä tutkimuksensa hän aloitti vuonna 1968. Lefkowitzin työ on auttanut ymmärtämään solujen reseptorien toimintaa. Tutkimus on merkittävä myös, koska useat lääkeaineet vaikuttavat G-proteiinikytkentäisiin reseptoreihin. Lefkowitz työskentelee Howard Hughes Medical Institutessa ja biokemian professorina Duke Universityssä.

## Lähteet
USS Rinehart

**USS Rinehart** (runkonumero DE-196) oli Yhdysvaltain  laivaston Cannon-luokan saattuehävittäjä, joka palveli toisessa maailmansodassa Atlantilla suojaten saattueita.

## Valmistus

ALus tilattiin Federal Shipbuilding and Dry Dock Companyltä Newarkista New Jerseystä, missä köli laskettiin 21. lokakuuta 1943. Alus laskettiin vesille 9. tammikuuta 1944 kumminaan Dorothy Ruth Rinehart ja otettiin palvelukseen 12. helmikuuta ensimmäisenä päällikkönään Partee W. Crouch.

## Palvelus
Alus lähti Wakelta 1. joulukuuta 1945 ja se otti kyytiin laivaston henkilöstöä Eniwetokilta kuljetettavaksi Pearl Harboriin, jonne se saapui 14. joulukuuta. Palveltuaan sääaluksena Pearl Harborissa alus lähti 2. helmikuuta kohti Yhdysvaltain länsirannikkoa. Alus käväisi San Pedrossa ennen Panaman kanavan läpäisyä 1. maaliskuuta ja se saapui 7. maaliskuuta Bostonin laivastontelakalle. Alus palasi telakalta 13. huhtikuuta ja se poistettiin palveluksesta 16. huhtikuuta Green Cove Springsissä Floridassa. Alus sijoitettiin 17. heinäkuuta 1946 muodostettuun Yhdysvaltain laivaston Atlantin reservin Floridaan sijoitettuun osaan.

## Hr. Ms. De Bitter
Vuonna 1950 alus päätettiin luovuttaa Alankomaille osana MDAP-ohjelmaa (). Alus siirrettiin uusille omistajille 1. kesäkuuta. Alus poistettiin Yhdysvaltain laivaston alusluettelosta 26. syyskuuta.

Alankomaiden laivasto nimesi aluksen *Hr. Ms. De Bitteriksi* ja se palveli kuusitoista vuotta, kunnes se poistettiin palveluksesta joulukuussa 1967.

## Lähteet
*

### Viitteet
Joker (yritys)

**Joker** on Norjassa toimiva päivittäistavaraketju, joka on osa NorgesGruppenia. Se perustettiin maaliskuussa 1997.

Vuonna 2007 avatessaan 450 myymälänsä Joker oli Norjan suurin päivittäistavaraketju kauppojen lukumäärällä mitattuna. Joker-myymälöitä on Norjassa 451 kappaletta.

## Lähteet

## Aiheesta muualla
*Viralliset sivut
Iron Man – The Best of

**Iron Man – The Best of Black Sabbath** on Black Sabbath-yhtyeen vain Euroopassa julkaistu kokoelma-albumi. Se on periaatteessa vuoden 2009 *[[Greatest Hits (Black Sabbathin vuoden 2009 albumi)|Greatest Hits]]*-kokoelman uusintajulkaisu eri nimellä.

Albumi nousi Britannian albumilistan sijalle 27.

## Kappaleet
#Paranoid
#Iron Man
#Changes
#Fairies Wear Boots
#War Pigs
#Never Say Die
#Children of the Grave
#The Wizard
#Snowblind
#Sweet Leaf
#Evil Woman (Don’t Play Your Games With Me)
#Sabbath Bloody Sabbath
#Black Sabbath
#N.I.B.

## Kokoonpano
* Ozzy Osbourne – laulu, huuliharppu
* Tony Iommi – kitara, kosketinsoittimet
* Geezer Butler – basso, kosketinsoittimet
* Bill Ward – rummut

## Julkaisuhistoria
* kesäkuu 2012: Universal, 3706150, CD, UK/EU

## Lähteet
Tampereen Saippuatehdas

**Tampereen Saippuatehdas Oy** oli vuosina 1909–1972 Tampereella toiminut kemianteollisuuden yritys joka valmisti saippuaa ja kynttilöitä. Parhaimmillaan yritys vastasi 1940-luvun lopulla 20–25 %:sta Suomen saippuan tuotannosta.

Saippuatehdas aloitti toimintansa 1909 ja kynttilätehdas perustettiin 1920. Alun perin saippuatehdas sijaitsi Ilmarinkadulla Tammelassa ja lisäksi yrityksellä oli kaksi myymälää Tampereella. Yrityksen perustajan pankinjohtaja Alex Nordman (1870–1924) kuoltua toimitusjohtajaksi tuli hänen poikansa Eki Norvasmaa (vuoteen 1932 Nordman; 1902–1973). Vuonna 1928 saippuatehtaalla oli 28 työntekijää.

Puhdistusaineiden menekki kasvoi 1920- ja 1930-luvuilla nopeasti ja vuonna 1934 yritykselle valmistui uusi arkkitehti Jaakko Tähtisen suunnittelema punatiilinen funkistyylinen tehdasrakennus Viinikanojan varrelle Jokikadun ja Oriveden rautatien väliin. Saippuatehdas siirtyi uuteen rakennukseen ja kynttilätehdas puolestaan siirtyi vanhaan Ilmarinkadun tehtaaseen. Vuonna 1938 saippuatehtaalla oli 30 työntekijää ja kynttilätehtaalla kausivaihteluista riippuen 17–46 työntekijää. Sodan jälkeen yrityksen kahdessa tehtaassa oli enimmillään noin 200 työntekijää. Ilmarinkadun tehdas valmisti kynttilöitä sekä kosmetiikkaa ja Viinikanojan tehdas puolestaan saippuaa, pulvereita ja glyseriiniä. 

Tampereen Saippuatehtaan toiminta alkoi hiipua 1960-luvulla muun muassa Eki Norvasmaan ikääntymisen ja sairastelun takia. Tehdas lopetti toimintansa 1972.  Entisessä Viinikanojan tehdasrakennuksessa oli sitten vuokralaisina eri yrityksiä. Vuonna 2004 entisen tehdasrakennuksen osti *Tampereen Palvelukiinteistöt Oy*. Rakennus purettiin ja sen paikalle valmistui 2005 Tietotalo Tampereen kaupungin tietotekniikkakeskukseksi.

## Lähteet
* 
* Pörssitieto G. Kock : Lisätietoja yhtiöistä : Tampereen Saippuatehdas

## Viitteet

## Aiheesta muualla
* Kansalliskirjasto : Digitoidut aineistot : Pienpainatteet : Tampereen Saippuatehtaan Yx-kax-pesuaineen esite
* Tampereen Saippuatehdas O.Y:n tehdasrakennus, Arkkitehti, 01.01.1934, nro 1, s. 20, Kansalliskirjaston digitaaliset aineistot
USS Burrows (DE-105)

**USS Burrows** (runkonumero DE-105) oli Yhdysvaltain  laivaston Cannon-luokan saattuehävittäjä, joka palveli toisessa maailmansodassa Atlantilla suojaten saattueita.

## Valmistus

Alus tilattiin Wilmingtonista Delawaresta Dravo Corporationilta. Sen köli laskettiin 24. maaliskuuta 1943 ja alus laskettiin vesille 2. lokakuuta kumminaan Ruth C. Tech. Alus otettiin palvelukseen 19. joulukuuta, ja sen ensimmäisenä päällikkönä oli Robert W. Graham.

## Palvelus
Alus lähti 30. joulukuuta 1943 Philadelphiasta koeajoihin Bermudalle, mistä *USS Burrows* palasi Philadelphiaan 9. helmikuuta 1944. Se käväisi telakalla, jossa koeajoissa havaitut viat korjattiin, ennen lähtöään Norfolkiin koululaivaksi. Kolmisen viikkoa myöhemmin alus sai määräyksen siirtyä New Yorkiin odottamaan ensimmäistä saattuetehtäväänsä.

Vuoden 1945 joulukuun lopun ja tammikuun 1946 alus makasi ankkurissa Guiuanin satamassa tai sään seurantapartiossa. Alus sai 31. tammikuuta määräyksen liittyä 16. saattajaviirikköön palatakseen Yhdysvaltoihin. Vierailtuaan Pearl Harborissa 13. helmikuuta alus jatkoi edelleen San Pedroon, jossa se kiinnittyi laituriin 23. helmikuuta. Maaliskuussa alus jatkoi matkaansa Norfolkiin palveluksesta poistamista varten. Se siirrettiin reserviin 14. kesäkuuta 1946 Green Covessa Floridassa.

## Hr. Ms. Van Amstel
Vuonna 1950 *USS Burrows* päätettiin luovuttaa Alankomaille osana MDAP-ohjelmaa (). Alus hinattiin helmikuussa Bostoniin huollettavaksi ja se siirrettiin uusille omistajille 1. kesäkuuta. Alus poistettiin Yhdysvaltain laivaston alusluettelosta 26. syyskuuta.

Alankomaiden laivasto nimesi aluksen *Hr. Ms. Van Amsteliksi* ja se palveli seitsemäntoista vuotta, kunnes se poistettiin palveluksesta 1968. Alus myytiin Simons Scheepsslooparij N. V.:lle Rotterdamiin romutettavaksi.

## Lähteet
*

### Viitteet
Matti-Trikoo

**Matti-Trikoo Oy** oli suomalainen Tampereella toiminut tekstiiliteollisuusyritys (trikookutomo ja ompelimo). Yrityksen perusti Matti Sutinen 1922 ja se toimi vuoteen 1949 saakka nimellä *Matti Sutisen Kutomo Oy*.

## Historia
Matti-Trikoon kolmikerroksinen rapattu funkkistyylinen tehdas- ja konttorirakennus sijaitsi Viinikan liikenneympyrän pohjoisreunassa Viinikankadun ja Tehdaskadun kulmauksessa. Talo kärsi vaurioita talvisodan pommituksissa mutta sitä korjattiin ja vuonna 1950 talo sai lisäkerroksen. Vuonna 1967 valmistui vielä yksi lisäkerros ja talon kellariin rakennettiin varastotiloja. Enimmillään Matti-Trikoon palveluksessa oli vajaa 200 työntekijää.

Yrityksen pitkäaikainen toimitusjohtaja 1945–1972 oli teollisuusneuvos Eero Tuomola, jonka puoliso oli Matti Sutisen tytär Aila Sutinen.

1990-luvulla toimintansa lopettaneen tehtaan tiloissa toimi osto- ja myyntiliike. Tehdaskiinteistöstä kaavailtiin hotellia, mutta lopulta rakennus purettiin keväällä 2000. 

## Lähteet
* Maria Silander : Tekstiiliteollisuus 1940-1960 (Koskesta voimaa-sivusto)
* Yle uutiset Tampere 14.2.2011 : Matti-Trikoo oli tekstiiliteollisuuden maamerkki

### Viitteet

## Kirjallisuutta
* Uuno Sinisalo : *Matti-trikoo oy vv. 1922-1972 : 50 vuotta trikooalan tuotantoa ; julkaisu yhtiön 50-vuotispäivänä 1.11.1972*. Matti-trikoo, Tampere 1972

## Aiheesta muualla
* 
* Vaunut.org: Tamperelainen kaupunkinäkymä vuodelta 1980, kuvassa myös Matti-Trikoon rakennus
* Karttapaikka-linkki tehtaan sijaintipaikkaan
Sauli Kemppainen

**Sauli Kemppainen** (s. 1968 Oulu) on suomalainen kokki. Kemppainen aloitti vuonna 2009 saksalaisen Die Quadriga -ravintolan keittiöpäällikkönä ja saavutti samana vuonna arvostetun Michelin-tähden. Aiemmin Kemppainen on toiminut helsinkiläisen La Cocina -ravintolan keittiömestarina. Tuolta ajalta on myös julkaistu teos Moderni tapas. Nykyään Kemppainen on töissä moskovalaisessa Orange Tree-ravintolassa.

Kemppainen toimi myös keittiöpäällikkönä Gordon Ramsayn kansainväliseen formaattiin perustuvassa televisiosarjassa, Hell's Kitchen Suomessa vuonna 2013.

## Kirjat
* 

## Lähteet
Crimson (Edge of Sanityn albumi)

**Crimson** on viides studioalbumi ruotsalaiselta death metal -yhtye Edge of Sanitylta. Se on yhtyeen ensimmäinen konseptialbumi, joka sisältää yhden yhtäjaksoisen kappaleen *Crimson*. Levyllä vierailee laulu- ja kitaraosuuksissa Mikael Åkerfeldt ruotsalaisesta Opeth -yhtyeestä. Japanissa julkaistussa versiossa on lisäksi bonuskappale *Murder. Divided.*. Albumin julkaisi vuonna 1996 Black Mark -levy-yhtiö.

## Tarina

Tasan 40-minuuttinen kappale on eroteltu kymmeneen osioon, eikä siinä tarinamuotoisen kerronnan takia ole kertosäkeitä. Kappaleessa kerrotaan tarinaa kaukaisesta tulevaisuudesta, jossa ihmiskunta on tuhoutumaisillaan, kun ihmiset ovat menettäneet kyvyn lisääntyä.

## Kappaleet
# 
# 

## Kokoonpano
* Dan Swanö − laulu, rytmikitara, akustinen kitara, koskettimet
* Andreas Axelsson − kitara
* Benny Larsson − rummut
* Anders Lindberg − bassokitara
* Sami Nerberg − kitara

### Vierailevat muusikot
* Anders Måreby − sello
* Mikael Åkerfeldt − soolokitara, laulu

## Lähteet

*
Niiniluoto

**Niiniluoto** on suomalainen sukunimi, joka on muun muassa seuraavilla henkilöillä:

* Ilkka Niiniluoto (s. 1946), Helsingin yliopiston kansleri, filosofi ja matemaatikko
* Maarit Niiniluoto (s. 1943), kirjailija, journalisti ja suomalaisen viihteen historioitsija
* Marja Niiniluoto (1919–1995), Helsingin Sanomien toimittaja
* Väinö Niiniluoto (1883–1956), SOK:n toimitusjohtaja, vuorineuvos
* Yrjö Niiniluoto (1900–1961), Helsingin Sanomien päätoimittaja
W H Smith

**WHSmith plc** on brittiläinen vähittäiskaupan yritys, joka on erikoistunut kirjojen, lehtien, paperitarvikkeiden, makeisten ja lelujen myyntiin kioskeissa ja suuremmissa myymälöissä. Yritys on perustettu Lontoossa vuonna 1792.

WHSmithillä on yhteensä noin 1&nbsp;100 liikettä, joista suurin osa on Yhdistyneessä kuningaskunnassa. Liikkeistä noin puolet on suuria kirjakauppoja ja puolet lento- ja rautatieasemilla, sairaaloissa ja huoltoasemilla sijaitsevia pieniä toimipisteitä.

Vuonna 1966 WHSmith otti käyttöön SBN-kirjanumerointijärjestelmän, josta myöhemmin kehittyi kansainvälinen standardi ISBN.

Läpi 2010-luvun WHSmith on äänestetty Which?-kuluttajajärjestön kyselyissä Britannian huonoimmaksi kauppaketjuksi. Perusteina mainitaan muun muassa töykeä asiakaspalvelu, taitamattomasti hoidetut myymälät ja kallis hintataso. Yritys on ollut mediakohujen kohteena muun muassa markkinoituaan itävaltalaisesta insestiorjuuttajasta Josef Fritzlistä kertovaa kirjaa isänpäivän lahjaideana ja myytyään sairaalakioskeissaan hygieniatuotteita jopa kymmenen kertaa tavallisia kauppoja kallimmalla.

## Lähteet

## Aiheesta muualla

*W H Smith -yhtiön verkkosivut 
*W H Smithin verkkokauppa
Vanhempainvapaa

**Vanhempainvapaa** on korvaus, jota maksetaan vanhemmalle vauvan hoidosta johtuvasta työpoissaolosta. Työntekijä voi saada vanhempainvapaata palkallisena tai palkattomana: ehdot määräytyvät eri ammattialoilla voimassa olevien työehtosopimusten mukaan. Vanhempainvapaan ajalta voi myös saada rahallista tukea Kansaneläkelaitokselta. 

## Suomi
Vanhempainvapaa uudistui Suomessa elokuun alussa 2022. Siitä tuli sukupuolineutraali, ja tukien uusiksi nimiksi tulivat erityisraskausraha, raskausraha ja vanhempainraha, kun taas äitiysraha ja isyysraha jäivät nimityksinä historiaan.

Aiemmin vanhempainvapaa kesti 158 arkipäivää, ja sen aikana kotiin jäävälle vanhemmalle maksettiin tulosidonnaista vanhempainrahaa. Ennen vanhempainvapaata on 105 arkipäivää kestävä äitiysvapaa. Vanhemmat saavat itse päättää, kumpi heistä jää vanhempainvapaalle. Isyysvapaa kestää 1–54 arkipäivää, joista 1–18 arkipäivää voi pitää samaan aikaan äitiysvapaan kanssa ja loput vanhempainvapaan päätyttyä. Vanhempainvapaan jälkeen on mahdollista jäädä hoitovapaalle, kunnes lapsi täyttää kolme vuotta. Hoitovapaan aikana on mahdollista saada kotihoidontukea. Työntekijä on oikeutettu näihin vapaisiin menettämättä työpaikkaansa.

## Kritiikki
Palkallista vanhempainvapaata on kritisoitu siitä, että koska vanhemmuus on vapaaehtoinen valinta kuten myös lapsettomuus, rahallisten etuuksien tulisi olla tasa-arvoisesti saatavilla myös lapsettomille.

## Katso myös
* Kansaneläkelaitos (KELA)

## Lähteet
Jalkapallo kesäolympialaisissa 2000 – miesten turnaus

**Miesten jalkapalloturnaus** Sydneyn vuoden 2000 kesäolympialaisissa alkoi 13. syyskuuta ja päättyi 30. syyskuuta. Turnauksen voitti Kamerun, se voitti loppuottelussa Espanjan rangaistuspotkukilpailun jälkeen.

## Karsinnat

Vuoden 2000 olympialaisten jalkapalloturnaukseen selviytyi karsintojen kautta 15 maata. Isäntämaa Australia selviytyi kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjois- ja Keski-Amerikasta 2, Afrikasta 3,5, Aasiasta 3 ja Oseaniasta 0,5. Afrikan ja Oseanian kesken jaetun paikan sai Etelä-Afrikka, joka voitti maanosien välisessä karsinnassa Oseanian karsinnan voittajan Uuden-Seelannin.

## Alkusarja
### Lohko A

----

----

----

----

----

### Lohko B

----

----

----

----

----

### Lohko C

----

----

----

----

----

### Lohko D

----

----

----

----

----

## Pudotuspelit

### Puolivälierät

----

----

----

### Välierät

----

### Pronssiottelu

### Loppuottelu

## Loppusijoitukset

## Maalintekijät
Turnauksen paras maalintekijä oli Chilen Ivan Zamorano kuudella maalillaan.
;6 maalia
* Iván Zamorano

;4 maalia
* Patrick M'Boma
* Reinaldo Navia
* David Suazo

;3 maalia

* Lauren
* Naohiro Takahara
* Khalaf Al-Mutairi

* Victor Agali
* Gabri

* José Mari
* Peter Vagenas

;2 maalia

* Alex
* Edu
* Lukáš Došek
* Gianni Comandini

* Faraj Saeed
* Andrej Porázik
* Siyabonga Nomvethe

* Xavi
* Chris Albright
* Josh Wolff

;1 maali

* Hayden Foxe
* Kasey Wehrman
* Ronaldinho
* Nicolas Alnoudji
* Samuel Eto'o
* Modeste M’Bami
* Pablo Contreras
* Rafael Olarra
* Rodrigo Tello
* Marek Heinz
* Roman Lengyel
* Julio César de León

* Massimo Ambrosini
* Andrea Pirlo
* Junichi Inamoto
* Hidetoshi Nakata
* Atsushi Yanagisawa
* Lee Dong-Gook
* Lee Chun-Soo
* Bader Najem
* El Houssaine Ouchla
* Bright Igbinadolor
* Pius Ikedia
* Garba Lawal

* Juraj Czinege
* Ján Šlahor
* Quinton Fortune
* Steve Lekoelea
* Benni McCarthy
* Miguel Ángel Angulo
* Jesús Lacruz
* Raúl Tamudo
* Toni Velamazán
* Danny Califf
* Landon Donovan

;Oma maali
* Patrice Abanda 
* Jaime Rosales 
* Alessandro Nesta 
* Samuel Okunowo 
* Marián Cišovský
* Iván Amaya 

## Lähteet
The Squadronaires

**The Squadronaires** on vuonna 1939 perustettu englantilainen jazzyhtye. 

## Historia
Vuonna 1939 Britannian Kuninkaalliset Ilmavoimat päättivät nostaa joukkojen moraalia viihteellä ja musiikilla. The Squadronaires oli yksi perustetuista yhtyeistä. Se koostui joistakin ajan parhaimmista muusikoista. The Squadronairesista tuli erittäin suosittu jazzyhtye ja se oli todennäköisesti parhaiten tunnettu sen ajan englantilainen sotilastanssiyhtye. Kuuluisia hittejä olivat: "There's Something in the Air" ja "South Rampart Street Parade." The Squadronaires soitti tanssiaisissa ja konserteissa sotilashuoltohenkilökunnalle ja myös esiintyi BBC:n lähetyksissä sekä levytti Decca-levy-yhtiön sopimuksen alla. Orkesterin ensimmäinen esiintyminen radiossa ja televisiossa oli tammikuussa 1941.

D-Dayn jälkeen yhtye meni viihdyttämään huoltohenkilöstöä Euroopan luoteisrintamalle, mutta joutuivat palaamaan Englantiin sotaoperaatioiden vuoksi. Demobilisaation jälkeen yhtyeen jäsenet perustivat samannimisen siviiliyhtyeen. Ronnie Aldrich oli toiminut sovittajana ja pianistina, mutta vuonna 1950 hän otti bändinjohtajan paikan ja yhtyettä kutsuttiin sen jälkeen nimellä Ronnie Aldrich and The Squadronaires. Keikkavuosi 1951 oli kiireisin periodi toiminnalle, jota bändi oli koskaan kokenut. Vuonna 1952, The Squadronaires alkoi varaamaan kesäksi säännöllisesti The Palace Ballroomia  Douglasissa, Mansaarella, mikä jatkui vuoteen 1963 saakka. He soittivat Ballroomissa kaikkina päivinä, paitsi sunnuntaisin, jolloin he soittivat konsertteja Palace Theatressa. Vokalisti Peter Mortonin johtama bändin *riisuttu versio* (vähemmän muusikoita paikalla) ilmestyi joka iltapäivä Palace Gardensiin. A cut-down version of the band led by vocalist Peter Morton appeared every afternoon in the Palace Gardens. The Squadronaires jatkoi työtä Ronnie Aldrichin johtamana vuoteen 1964 saakka.

## Paluu
Vuonna 1985 uusi iso Big band-orkesteri perustettiin nimellä "The Royal Air Force Squadronaires." 

## Jäsenet

*johtaja: Jimmy Miller (1939-1950) Ei siirtynyt siviilibändiin, koska ei halunnut luopua sotilasurastaan.
*manageri: Arthur Maden
*trumpetti: Tommy McQuater, Archie Craig, Clinton French
*pasuuna: George Chisholm, Eric Breeze
*saksofoni: Tommy Bradbury, Harry Lewis, Jimmy Durrant, Andy McDevitt, Cliff Townshend (The Whon kitaristi Pete Townshendin isä)
*piano: Ronnie Aldrich
*kitara: Sid Colin
*kontrabasso: Arthur Maden
*rummut: Jock Cummings
*laulu: Jimmy Miller, Joan Regan, Suzy Miller, Jackie Lee, Joan Baxter, Peter Morton, Ken Kirkham.

Sodan jälkeen, Jimmy Watson korvasi Clinton "Froggy" Frenchin trumpetistina ja and Monty Levy korvasi Harry Lewisin alttosaksofonistina.

## Lähteet
* http://www.maybole.org/notables/mcquater/squadronaires.htm

### Viitteet

## Aiheesta muualla
* http://www.usoproductions.co.uk/
* http://www.britishpathe.com/video/squadronaires-band
Brasílian metro

**Brasílian metro** on metrojärjestelmä Brasilian pääkaupungissa Brasíliassa. Metro avattiin vuonna 2001. Järjestelmässä on 24 asemaa. Metrossa on kaksi eri linjaa. 

## Aiheesta muualla
Kylmä maailma

__NOTOC__
**Kylmä maailma** on Suomen ensimmäisen Voice of Finland -ohjelmaformaatista julkisuuteen tulleen Mikko Herrasen ensimmäinen studioalbumi. Se on julkaistu vuonna 2012 levymerkillä Johanna Kustannus.

Albumi debytoi Suomen virallisen listan sijalla 6.

## Kappaleet
#
#
#
#
#
#
#
#
#
#
#
#

## Kokoonpano
* Mikko Herranen – laulu, kitara, basso, rummut
* Michael Monroe – huuliharppu (kappale 10), saksofoni (kappale 3)
* Satu Ylönen – sello
* Saana Kähkönen – viulu

;Muut
* Kalle Pyyhtinen – kansikuva
* Svante Forsbäck – masterointi
* Terhi Ylimäinen – kuvat
* Johanna Herranen – sanoitus (kappaleet 1 ja 10)
* Aleksander Kuosa  – rumpuäänitykset
* Teemu Ruokonen – rumpuäänitykset

## Arvostelut
* Imperiumi.net: 
* Inferno: *positiivinen*
* Rumba: 
* Soundi: 

## Lähteet

## Aiheesta muualla
* Kylmä maailma discogs.com -sivustolla
Teemu Eskola

**Teemu Eskola** (s. 5. heinäkuuta 1978) on suomalainen jalkapallovalmentaja, joka työskentelee Suomen Palloliiton läntisen alueen poikien aluevalmentajana sekä Suomen U16-maajoukkueen päävalmentajana. Hän siirtyi tehtävään FC Jazzin valmennuspäällikön paikalta Jarkko Wissin seuraajaksi. Kaudella 2016 Eskola toimii myös Suomen poikien U15 maajoukkueen vastuuvalmentajana yhdessä Kai Nyyssösen kanssa sekä toimii Suomen U20 maajoukkueessa Mika Nurmelan apuvalmentajana. 

Eskola on aikaisemmin toiminut Futsal-liigassa Porin Palloilijoiden, Golden Futsal Teamin sekä FC Jazzin päävalmentajana. Hän saavutti SM-hopeaa PoPan valmentajana vuonna 2008 ja pronssia 2009. GFT:n Eskola valmensi SM-hopealle 2010 sekä Futsal Cupin voittoon vuonna 2009.

Jalkapallossa Eskola toimi Porin Palloilijoiden toisena valmentaja kausina 2004 ja 2005. Kaudella 2004 PoPa nousi Kolmosesta Kakkoseen, ja kaudella 2005 PoPa oli Kakkosessa toinen. Joukkueen päävalmentajana toimi Mikko Mannila. Kaudella 2012 Eskola toimi FC Jazzin B-nuorten päävalmentajana. Joukkue sijoittui SM-sarjassa neljänneksi. Palloliiton Satakunnan piiri palkitsi Eskolan kauden 2012 jälkeen Satakunnan parhaana nuorten valmentajana, kuten myös kauden 2011 jälkeen.

Eskola on Suomen Palloliiton pelaajakehitysvaliokunnan jäsen. Vuosina 2010–2012 hän toimi Palloliiton huippujalkapallovaliokunnan jäsenenä, ja vuosina 2008–2012 Palloliiton futsal-valiokunnan jäsenenä. Eskola on suorittanut UEFA A-valmentajatutkinnon.

## Lähteet
Sarah Menezes

**Sarah Gabrielle Cabral de Menezes** (s. 26. maaliskuuta 1990 Teresina, Piauí) on brasilialainen judoka, 48&nbsp;kg:n painoluokan olympiavoittaja.

Menezes sai Pan-Amerikan-mestaruuskilpailuissa Caguasissa 2005 pronssia 44&nbsp;kg:n sarjassa. Tämän jälkeen hän on kilpaillut 48&nbsp;kg:n painoluokassa, jossa voitti alle 20-vuotiaiden maailmanmestaruuden Bangkokissa 2008. Seuraavana vuonna hän sai pronssia Pan-Amerikan-mestaruuskilpailuissa Buenos Airesissa, oli viides Rotterdamin MM-kilpailuissa ja voitti alle 20-vuotiaiden maailmanmestaruuden Pariisissa.

Menezes voitti 2010 Pan-Amerikan-mestaruuden San Salvadorissa ja sai pronssia Tokion MM-kilpailuissa. Seuraavana vuonna hän sai pronssia sekä Pariisin MM-kilpailuissa että Guadalajaran Pan-Amerikan kisoissa. Hän sijoittui toiseksi Pan-Amerikan-mestaruuskilpailuissa Montrealissa 2012.. Hän voitti olympiakultaa Lontoossa 2012 kukistettuaan 48-kiloisten loppuottelussa romanialaisen Alina Alexandra Dumitrun waza-arin ja yukon arvoisilla suorituksilla.

Menezes voitti 2013 Pan-Amerikan-mestaruuden San Josessa ja sai pronssia Rio de Janeiron MM-kilpailuissa. Hän sai Pan-Amerikan mestaruuskilpailuissa hopeaa Guayaquilissa 2014 sekä kultaa Edmontonissa 2015 ja Havannassa 2016. Hän sijoittui seitsemänneksi Rio de Janeiron olympialaisissa 2016.

Menezes on saavuttanut Masters-, Grand Prix- ja Grand Slam -kilpailuissa neljä turnausvoittoa, neljä kakkossijaa ja yksitoista kolmossijaa. Maailmancupeissa ja Continental Open -kilpailuissa hän on voittanut kolme turnausta, ollut kahdesti toinen ja kerran kolmas. Hän on voittanut kaksi Brasilian-mestaruutta, saanut sotilaiden maailmankisoista yhden kullan, hopean ja pronssin sekä sotilaiden MM-kilpailuista yhden hopean.

## Lähteet
Luettelo animaatiosarjan Lego Ninjago jaksoista

Tämä on **luettelo animaatiosarja [[Lego Ninjago (animaatiosarja)|Lego Ninjagon]] jaksoista**.

## Pilottijaksot

## Minielokuvat
Julkaistiin ainoastaan Ninjagon nettisivuilla, eikä niitä jälkiäänitetty suomeksi. Niiden tapahtumat sijoittuvat pilottijaksojen sekä 1. kauden väliin.

## Ensimmäinen tuotantokausi: Käärmeiden nousu
Kukin kauden jaksoista on esitetty Suomessa kahteen osaan jaettuna. Kunkin jakson molemmat osat on näytetty samana päivinä.

## Toinen tuotantokausi: Vihreän Ninjan perintö
2. kauden jaksot on julkaistu suomenkielisinä alkuvuodesta 2013 kolmella eri DVD:llä ja vuoden 2014 alussa ne julkaistiin kaksiosaisina myös Ruutu-sivustolla.

## Kolmas tuotantokausi: ReBOOTED

## Neljäs tuotantokausi: Elementaaliturnaus / Elementtiturnaus

## Chen-minielokuvat

## Viides tuotantokausi: Riivaus

## Kuudes tuotantokausi: Skybound
Kuudes tuotantokausi esitettiin Suomessa Nelonen Nappula-kanavalla elokuussa 2016. Kausi julkaistiin DVD:llä 7. lokakuuta 2016.

## Televisiospesiaali: Pyhäinpäivä

## Seitsemäs tuotantokausi: Ajan kädet
Seitsemännen tuotantokauden viisi ensimmäistä jaksoa ilmestyivät Ruutu+-palveluun 29. joulukuuta 2016.

## Kahdeksas kausi: Garmadonin pojat
8. kausi julkaistiin HBO Nordic -palvelussa 11. toukokuuta 2018. Nelosella kausi esitettiin 12. tammikuuta 2019 alkaen. 

## Yhdeksäs kausi: Menneisyyden haamut / Metsästetty
9. kausi julkaistiin HBO Nordic -palvelussa 30.11.2018. Nelosella se esitettiin 22.2.2019 alkaen. Kaudesta käytetty suomenkielinen nimi vaihtelee; Nelonen markkinoi sitä nimellä "Menneisyyden haamut" Netflixin käyttäessä nimeä "Metsästetty".


## Kymmenes kausi: Onien marssi
10. kausi julkaistiin HBO Nordic -palvelussa 12. huhtikuuta 2019 Nelosen esittäessä sen 30.4.2019 alkaen.

## Yhdestoista kausi: Secrets of the Forbidden Spinjitzu
11. kausi aloitti uuden, ilman Masters of Spinjitzu -lisänimeä markkinoidun sarjan, jonka jaksot olivat puolet aiempaa lyhyempiä. Kausi julkaistiin lähes ympäri maailman kahdessa osassa. Suomessa ensimmäinen puolisko julkaistiin Ruutu+-palvelussa 18.10.2019 ja toinen 6.12.2019.

## Kahdestoista kausi: Prime Empire
Kahdestoista kausi julkaistiin Suomessa Ruutu+-palvelussa 12. kesäkuuta 2020.

## Kolmastoista kausi: Master of the Mountain
Kolmastoista  kausi julkaistiin Suomessa Ruutu+-palvelussa 14. syyskuuta 2020.

## Neljästoista kausi: The Island
Neliosainen esiosa 14. kaudelle. Jaksot julkaistiin Ruutu-palvelussa 22.7.2021.

## Neljästoista kausi: Seabound
Varsinainen neljästöista kausi, joka julkaisiin Ruutu+-palvelussa 22.7.2021. Jaksoja alettiin esittää televisiossa kolmen viikon jälkeen Ruutu+-julkaisusta.

## Viidestoista kausi: Crystalized
Ninjagon alkuperäisen tarinan päättävä 15. kausi alkoi Ruutu+-palvelussa 1.7.2022.
Tico Tico Studio

**Tico Tico Studio** on Kemissä sijaitseva musiikkistudio. Studion perusti basisti Ahti Kortelainen vuonna 1987, vaikka ensimmäiset äänitetyt demot ovat jo vuodelta 1985.

Tico Tico Studio sai nimeä rock- ja metallistudiona Impaled Nazarenen ja Sentencedin julkaistua ensimmäiset albuminsa, minkä seurauksena useat yhtyeet alkoivat äänittää levyjään siellä. Tunnettuja levyttäneitä artisteja ovat muun muassa Sonata Arctica, Jope Ruonansuu ja CMX. Studiolla on nauhoitettu lähes 200 albumia. 

## Lähteet

## Aiheesta muualla
* Tico Tico Studion kotisivut
Tuoksupasuuna

**Tuoksupasuuna** (*Brugmansia arborea*) on koisokasvien heimoon kuuluva pensas tai pieni puu.

Tuoksupasuuna kasvaa 2–4 metriä korkeaksi. Sillä on suuret torvimaiset kukat, joista kehittyy nahkapintaisia hedelmiä. Hedelmät ovat kypsinä kellanvihreitä ja myrkyllisiä. Kukkien väri voi olla valkoinen, keltainen, oranssi tai punainen. Lehdet ovat suurikokoisia.

Tuoksupasuuna on kotoisin Etelä-Amerikasta, ja sitä kasvatetaan koristekasvina Euroopassa.

## Lähteet
Jalkapallon Maakuntasarjan kausi 1936

**Vuonna 1936 jalkapallon Maakuntasarjaa** pelattiin ensimmäistä kertaa. Sarja jaettiin itä- ja länsilohkoihin, ja kukin alueellinen piiri sai lohkoihin yhden paikan, joihin selviytyi alueellisten karsintojen voittajat. Idän lohkon voitti Kouvolan Urheilijain Palloilijat ja lännen Porin Palloilijat. Lohkovoittajat nousivat seuraavan kauden Itä-Länsi-sarjan vastaaviin lohkoihin. Liittohallituksen päätöksellä nousi myös Hangö Bollklubb.

## Ottelut
### Itä

### Länsi

## Lähteet
Tulituoksuinkivääri

**Tulituoksuinkivääri** (*Hedychium coccineum*) on oranssikukkainen kasvi Aasiasta.

Tulituoksuinkivääri kasvaa 150–200 cm korkeaksi. Sen nahkamaiset lehdet ovat 25–50 cm pitkiä ja 3–5 cm leveitä. Tähkämäinen kukinto on punainen.

Tulituoksuinkivääriä kasvaa luonnonvaraisena Kiinassa, Intiassa, Bhutanissa, Myanmarissa, Nepalissa ja Sri Lankassa. Sitä viljellään koristekasvina.

## Lähteet